**APSTIPRINĀTA**

 Iepirkumu komisijas

 2016. gada 23. augusta sēdē

 (protokols Nr. 1/68)

Ludzas novada pašvaldība

**IEPIRKUMA**

**„Ludzas 2. vidusskolas II mācību korpusa vienkāršotā fasādes atjaunošana”**

(iepirkuma identifikācijas numurs – **LNP 2016/68**)

**INSTRUKCIJA**

Ludza 2016

 **Saturs**

[1. Vispārīgā informācija 3](#_Toc459741091)

[2. Informācija par iepirkuma priekšmetu 5](#_Toc459741111)

[3. Prasības pretendentiem 5](#_Toc459741112)

[4. Pretendenta iesniedzamie dokumenti 6](#_Toc459741118)

[5. Iepirkuma komisija, tās darbība un piedāvājumu atvēršana 8](#_Toc459741127)

[6. Piedāvājumu vērtēšanas un izvēles kritēriji 9](#_Toc459741138)

[7. Iepirkuma komisijas tiesības un pienākumi 10](#_Toc459741144)

[8. Pretendenta tiesības un pienākumi 10](#_Toc459741145)

[9. Instrukcijas pielikumi 11](#_Toc459741152)

1. pielikums Pieteikums dalībai iepirkumā

2. pielikums Informācija par pretendentu

3. pielikums Tehniskās specifikācijas

4. pielikums Informācija par pretendenta pieredzi līdzīgu darbu veikšanā

5. pielikums Informācija par pretendenta piedāvāto personālu līguma izpildei

6. pielikums Informācija par pretendenta apakšuzņēmējiem

7. pielikums Apakšuzņēmēja apliecinājums

8. pielikums Finanšu piedāvājums

# 1. Vispārīgā informācija

* 1. **Iepirkuma identifikācijas numurs**

 LNP 2016/68

* 1. **Pasūtītājs**

Ludzas novada pašvaldība

Adrese: Raiņa iela 16, Ludza, Ludzas novads, Latvija, LV-5701

Reģistrācijas Nr. 90000017543

Tālruņa Nr. +371-65707400, faksa Nr. +371-65707402

e-pasta adrese: dome@ludzaspils.lv

* 1. **Iepirkuma priekšmets**
		1. Ludzas 2. vidusskolas II mācību korpusa vienkāršotā fasādes atjaunošana
		2. CPV kods: 45000000-7
	2. **Iepirkuma metode**

Iepirkums Publisko iepirkumu likuma 82. panta kārtībā.

* 1. **Līguma izpildes vieta un termiņš:**

1.5.1. Iepirkuma līguma izpildes vieta: P.Miglinīka iela 34, Ludzā, Ludzas novads;

1.5.2. Paredzamais darbu izpildes termiņš – **2 mēneši no līguma noslēgšanas dienas**.

* 1. **Iepirkuma instrukcijas saņemšana un informācijas apmaiņas kārtība.**

1.6.1. Ar iepirkuma „*Ludzas 2. vidusskolas II mācību korpusa vienkāršotā fasādes atjaunošana*”, LNP 2016/68 instrukciju var iepazīties Ludzas novada mājaslapā: [www.ludza.lv](http://www.ludza.lv).

1.6.2. Kontaktpersonas:

1) jautājumos par iepirkuma dokumentāciju: iepirkumu komisijas sekretāre – *Inese Žuka,* tel. +371 65707133, fakss +371 65707402, e-pasts: izuka@ludza.lv;

2) jautājumos par tehniskajām specifikācijām: Ludzas 2. vidusskolas saimniecības daļas vadītājs – *Fridijs Bokišs*, tel.29489010, e-pasts:  fridijs@ludzaspils.lv

1.6.3. Pretendents, kurš pieprasa skaidrojumu par iepirkuma instrukciju, to dara rakstiski ar pasta, faksa vai e-pasta starpniecību, adresējot to Ludzas novada pašvaldības iepirkumu komisijai, ar norādi – *Iepirkumam Ludzas 2. vidusskolas II mācību korpusa vienkāršotā fasādes atjaunošana” iepirkuma identifikācijas numurs LNP 2016/68”*(iepirkuma identifikācijas numurs –LNP 2016/68), uz adresi Raiņa ielā 16, Ludzā, Ludzas novads, LV-5701, fakss 65707402.

**1.7. Piedāvājumu iesniegšanas vieta, datums, laiks un kārtība**

1.7.1. Pretendenti piedāvājumus var iesniegt līdz **2016. gada 5. septembrim plkst. 11:00** Ludzā, Raiņa ielā 16, LV–5701, Ludzas novada pašvaldībā, kabinetā Nr. 312, pie sekretāres, iesniedzot personīgi vai nosūtot pa pastu. Pasta sūtījumam jābūt nogādātam šajā punktā norādītajā adresē līdz iepriekš minētajam termiņam.

1.7.2. Piedāvājums, kas iesniegts pēc Instrukcijas 1.7.1. punktā minētā termiņa, netiks atvērts un tiks atdots atpakaļ iesniedzējam.

1.7.3. Saņemot piedāvājumu, pasūtītājs (pašvaldības sekretārs) reģistrē pretendentu piedāvājumu iesniegšanas secībā. Pretendenta sarakstā norāda pretendentu (juridiskai personai – nosaukumu), tā adresi, e-pasta adresi, tālruņa un faksa numuru, kā arī piedāvājuma iesniegšanas datumu un laiku. Pasūtītājs (sekretārs) nodrošina, lai līdz piedāvājumu atvēršanai pretendentu saraksts netiktu izpausts.

1.7.4. Pretendents, iesniedzot piedāvājumu, var pieprasīt apliecinājumu tam, ka piedāvājums saņemts (ar norādi par piedāvājuma saņemšanas laiku).

1.7.5. Pretendents var atsaukt vai mainīt savu piedāvājumu līdz piedāvājumu iesniegšanas termiņa beigām, ierodoties personīgi piedāvājumu uzglabāšanas vietā Ludzā, Raiņa ielā 16, 312.kab., Ludzas novada pašvaldībā, pie sekretāres. Piedāvājuma atsaukšanai ir bezierunu raksturs, un tā izslēdz pretendentu no tālākas līdzdalības iepirkumā. Piedāvājuma mainīšanas gadījumā par piedāvājuma iesniegšanas laiku tiks uzskatīts otrā piedāvājuma iesniegšanas brīdis.

1.7.6. Visiem pretendentiem iepirkumā tiek piemēroti vienādi noteikumi.

**1.8. Piedāvājuma derīguma termiņš**

1.8.1. Pretendenta iesniegtais piedāvājums ir derīgs **60 (sešdesmit) kalendārās dienas** no piedāvājuma iesniegšanas termiņa.

1.8.2. Ja objektīvu iemeslu dēļ iepirkuma līgumu nevar noslēgt 1.8.1. punktā noteiktajā termiņā, pasūtītājs var rakstiski pieprasīt piedāvājuma derīguma termiņa pagarināšanu. Ja pretendents piekrīt pagarināt piedāvājuma derīguma termiņu, par to rakstiski paziņo pasūtītājam.

* 1. **Piedāvājuma noformēšana:**
		1. Piedāvājums iesniedzams Ludzas novada pašvaldībā (Ludzā, Raiņa ielā 16, 312.kab.) līdz **2016.gada 5. septembrim plkst. 11:00** aizlīmētā un aizzīmogotā aploksnē, uz kuras ir jānorāda **–** *Iepirkums „Ludzas 2. vidusskolas II mācību korpusa vienkāršotā fasādes atjaunošana” iepirkuma identifikācijas numurs LNP 2016/68*. **Neatvērt līdz****2016. gada 5. septembrim plkst. 11:00**”un pretendenta nosaukums, reģistrācijas numurs un adrese.

1.9.2.Pretendentam jāiesniedz **1 (viens) piedāvājuma oriģināls** (ar atzīmi „Oriģināls)” un **1 (viena)** Pretendenta apliecināta piedāvājuma **kopija** (ar atzīmi „Kopija”), t.sk., jāiesniedz lokālās tāmes un tāmes kopsavilkumu MS Excel formātā elektroniskā veidā (CD vai zibatmiņā ).

1.9.3. Atlases dokumentus un tehnisko dokumentāciju var iesniegt arī citā valodā, ja tiem ir pievienots Pretendenta normatīvajos aktos noteiktajā kārtībā apliecināts tulkojums latviešu valodā. Par kaitējumu, kas radies dokumenta tulkojuma nepareizības dēļ, Pretendents atbild normatīvajos tiesību aktos noteiktajā kārtībā. Tulkojuma apliecinājums ietver:

* norādi “TULKOJUMS PAREIZS”,
* Pretendenta vai tā pārstāvja parakstu un paraksta atšifrējumu,
* apliecinājuma vietas nosaukumu un datumu.

1.9.4. Ja Pretendents iesniedz dokumentu kopijas, Pretendents tās apliecina. Kopijas apliecinājums ietver:

- norādi “KOPIJA PAREIZA”,

- Pretendenta vai tā pārstāvja parakstu un paraksta atšifrējumu,

- apliecinājuma vietas nosaukumu un datumu.

1.9.5. Pretendenta pieteikumu dalībai iepirkumā, tehnisko piedāvājumu, finanšu piedāvājumu un citus piedāvājuma dokumentus paraksta, kopijas, tulkojumus un piedāvājuma daļu caurauklojumu apliecina Pretendents vai tā pilnvarotais pārstāvis. Iesniedzot piedāvājumu, Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu.

1.9.6. Piedāvājumu (1 oriģināls un 1 kopija) ievieto vienā aizlīmētā iepakojumā, uz kura norāda Pretendenta nosaukumu un reģistrācijas numuru vai personas kodu, atzīmi „Piedāvājums iepirkumam *„*Ludzas 2.vidusskolas II mācību korpusa vienkāršotā fasādes atjaunošana*” identifikācijas numurs LNP 2016/68*.

**1.10. Cita informācija**

1.10.1. Neviens dokuments, kas tiek iesniegts, atsaucoties uz iepirkumu, netiek atdots atpakaļ. Par jebkuru informāciju, kas ir konfidenciāla, jābūt īpašai norādei.

1.10.2. Pasūtītājs un Pretendents ar informāciju apmainās rakstiski latviešu valodā, nosūtot dokumentus pa pastu, pa faksu, elektroniski vai piegādājot personiski.

1.10.3. Pretendentam ir pilnībā jāsedz piedāvājuma sagatavošanas un iesniegšanas izmaksas. Pasūtītājs un Iepirkumu komisija neuzņemas nekādas saistības par šīm izmaksām neatkarīgi no iepirkuma rezultāta.

# 2. Informācija par iepirkuma priekšmetu

2.1. Iepirkuma priekšmeta apraksts: *Ludzas 2. vidusskolas II mācību korpusa vienkāršotā fasādes atjaunošana*.

2.2. Pretendents nevar iesniegt piedāvājuma variantus.

2.3. Pretendents iesniedz piedāvājumu par visu apjomu.

# 3. Prasības pretendentiem

3.1. Piedalīšanās iepirkumā ir pretendenta brīvas gribas izpausme. Iesniedzot savu piedāvājumu dalībai iepirkumā, pretendents visā pilnībā pieņem un ir gatavs pildīt visas Instrukcijā ietvertās prasības un noteikumus.

3.2. Pretendents apzinās, ka jebkurš piedāvājumā iekļautais nosacījums, kas ir pretrunā ar Instrukciju vai neatbilst tā noteikumiem, var būt par iemeslu piedāvājuma noraidīšanai.

3.3. Pasūtītājs izslēdz Pretendentu no turpmākās dalības iepirkumā, kā arī neizskata pretendenta piedāvājumu jebkurā no šādiem gadījumiem:

3.3.1. ir pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), ir apturēta vai pārtraukta tā saimnieciskā darbība, ir uzsākta tiesvedība par tā bankrotu vai tas tiek likvidēts;

3.3.2. ievērojot Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumu, ir konstatēts, ka pretendentam dienā, kad paziņojums par plānoto līgumu publicēts Iepirkumu uzraudzības biroja mājaslapā, vai arī dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*.

3.4. Instrukcija 3.3. punktā minēto apstākļu esamību pasūtītājs pārbaudīs tikai attiecībā uz pretendentu, kuram būtu piešķiramas līguma slēgšanas tiesības.

3.5. Ja pretendents ir personu apvienība vai pilnsabiedrība, iepirkuma instrukcija 3.3. punktā noteiktās prasības attiecas uz katru personu apvienības un katru pilnsabiedrības biedru.

3.6. Pretendentam ir jāatbilst sekojošām prasībām:

3.6.1. Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visu personu apvienības dalībnieki (ja piedāvājumu iesniedz personu apvienība), kā arī apakšuzņēmēji (ja pretendents darbiem plāno piesaistīt apakšuzņēmējus) ir reģistrēti, licencēti vai sertificēti atbilstoši attiecīgās valsts normatīvo aktu prasībām;

3.6.2. Pretendents un tā norādītie apakšuzņēmēji ir reģistrēti Būvkomersantu reģistrā vai reģistrēti atbilstoši attiecīgās valsts normatīvo aktu prasībām;

3.6.3. Pretendentam ir pieejami sertificēti speciālisti iepirkuma priekšmetā minēto būvdarbu vadīšanā un veikšanā.

3.6.4. Pretendentam ir pieejami instrumenti, iekārtas un tehniskais aprīkojums, kas nepieciešams līguma izpildei.

3.6.5. Pretendentam (personu grupas gadījumā vismaz vienam no grupas dalībniekiem) iepriekšējo **5 (piecu) gadu** (2011. - 2015. gadā) laikā jābūt pieredzei vismaz **2 (divu)** līdzīgu pēc rakstura, nozīmes, apjoma līgumu izpildē (līgums, kura ietvaros veikti **ēku atjaunošanas/ pārbūves/ būvniecības darbi**), un katra līguma līgumcena EUR bez PVN ir vienāda vai lielāka par piedāvājuma cenu šajā iepirkumā EUR bez PVN). Obligāti pievienot vismaz 2 (divas) pasūtītāja pozitīvas atsauksmes par veiktajiem darbiem.

3.6.6. Pretendentam jānodrošina vismaz šādi galvenie inženiertehniskie speciālisti:

1) Sertificēts speciālists ēku būvdarbu vadīšanā;

 2) Darba aizsardzības un drošības speciālists.

3.7. Pretendenta piedāvājumā iekļautajiem speciālistiem ir jābūt sertificētiem atbilstoši Eiropas Savienības un/ vai LR normatīvajos aktos noteiktajām prasībām būvniecības jomā.

3.8. Pretendents ir tiesīgs balstīties uz citu uzņēmēju iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda pasūtītājam, ka viņa rīcībā būs nepieciešamie resursi (tehniskais personāls vai institūcijas, kuras iesaistīs būvdarbu veikšanā, vadošā personāla profesionālo izglītību vai kvalifikāciju apliecinoši dokumenti, tehniskais aprīkojums, iekārtas un instrumenti).

3.9. Komisija neizskata pretendenta piedāvājumu un izslēdz pretendentu no turpmākās dalības jebkurā piedāvājuma izvērtēšanas stadijā, ja pretendents neatbilst Instrukcijas 3.3., 3.6. un 3.7. punktu prasībām vai kāds no iesniegtajiem dokumentiem neapliecina pretendenta atbilstību 3.3., 3.6. un 3.7. punktā izvirzītajiem pretendenta dalības nosacījumiem.

# 4. Pretendenta iesniedzamie dokumenti

**4.1. Atlases dokumenti**

* + 1. Pieteikums dalībai Iepirkumā sagatavo atbilstoši pievienotajai formai (1. un 2. pielikumu).
		2. Pilnvara vai cits dokuments, kas ļauj piedāvājumu parakstījušai personai uzņemties saistības pretendenta vārdā.

4.1.3. Informācija par Pretendenta pieredzi (personu grupas gadījumā vismaz vienam no grupas dalībniekiem) iepriekšējo 5 (piecu) (2011.-2015.gadā) laikā – vismaz **2 (divu)** līdzīgu pēc rakstura, nozīmes, apjoma līgumu izpildē (līgums, kura ietvaros veikti **ēku atjaunošanas/ pārbūves/ būvniecības darbi**), un katra līguma līgumcena EUR bez PVN ir vienāda vai lielāka par piedāvājuma cenu šajā iepirkumā EUR bez PVN). Objektiem ir jābūt nodotiem ekspluatācijā (4. pielikums). Pretendents pievieno pasūtītāja/-u pozitīvas **atsauksmes** par saviem norādītajiem darbiem. Atsauksmēs ir jābūt iekļautai informācijai par darbu termiņiem, atrašanās vietu, veikto darbu apjomu, līgumcenu un darbu kvalitāti.

4.1.4. Pretendentam jāaizpilda 5. pielikuma Tabula. Pretendentam jāiesniedz arī **Apliecinājums** brīvā formā,ka piedāvājumā izvirzītais personāls būs pieejams Līguma izpildes laikā. Tabulai pievieno Darba aizsardzības speciālista izglītības dokumenta kopiju.

4.1.5. Ja pretendents plāno piesaistīt apakšuzņēmējus, ir jāiesniedz šādi dokumenti:

4.1.5.1. Informācija par apakšuzņēmējiem un tiem nododamo darbu apjomu, saskaņā ar Instrukcijas 6. pielikumu.

4.1.5.2. Ja pretendents balstās uz apakšuzņēmēja tehniskajām un profesionālajām spējām, ir jāiesniedz Apakšuzņēmēja apliecinājums par dalību līguma izpildē (7. pielikums).

4.1.5.3. Apakšuzņēmējiem, uz kuru tehniskajām vai profesionālajām spējām pretendents balstīsies, ir jāiesniedz dokumenti, kas apliecina apakšuzņēmēja atbilstību nosacījumiem pretendenta dalībai iepirkumā.

4.1.6. Ārvalstu uzņēmumiem (uzņēmējsabiedrībām) kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts likumā noteiktajos gadījumos un likumā noteiktajā kārtībā.

4.1.7. Ārvalstu komersantiem – atbilstoši normatīvo aktu prasībām izdotas licences, sertifikāta vai citu līdzvērtīgu dokumentu kopijas, kas apliecina pretendenta tiesības veikt būvdarbus.

* 1. **Tehniskais piedāvājums**

4.2.1. Tehniskais piedāvājums ir jāsagatavo, pamatojoties uz Instrukcijas prasībām un būvprojektā iekļauto informāciju.

4.2.3. Pretendents iesniedz **apliecinājumu** brīvā formāpar to, ka:

- tas ir iepazinies ar tehnisko dokumentāciju, tajā skaitā ar tajā ietvertajiem tehniskajiem zīmējumiem, paskaidrojuma rakstiem, darbu apjomiem, materiāliem un visām prasībām un tiem piekrīt;

- tā piedāvātais darbu un materiālu garantijas termiņš nav īsāks par **60 mēnešiem** no darbu nodošanas dienas;

- Pretendentam, personālsabiedrības biedriem, piegādātāju apvienības dalībniekiem (ja piedāvājumu iesniedz personālsabiedrība vai piegādātāju apvienība), vai apakšuzņēmējam (ja Pretendents darbu izpildei plāno piesaistīt apakšuzņēmēju) ir pieejams personāls, instrumenti, iekārtas un tehniskais aprīkojums iepirkuma Līguma izpildei.

4.2.4. Par tehniskā piedāvājuma sastāvdaļu tiks uzskatītas **būvniecības lokālās tāmes,** kas ir iekļautas finanšu piedāvājumā. Visi darbu apjomi un risinājumi, kuri norādīti būvprojektā, Pretendentam ir jāpārbauda, un pēc piedāvājuma iesniegšanas Pretendents nevar atsaukties uz nepilnīgu Būvprojektu. Būvuzņēmējam jāievērtē, ka tehniskajā specifikācijā norādīto darbu izpilde, izstrādājumu uzstādīšana un montāža ietver pilnu darba ciklu līdz attiecīgās detaļas, mezgla, izstrādājuma vai iekārtas gatavībai pilnīgai ekspluatācijai, ietverot visus materiālus un izstrādājumus, kas tehnoloģiski nepieciešami attiecīgā būves elementa vai iekārtas drošai ekspluatācijai atbilstoši būvnormatīvu un ekspluatācijas noteikumu prasībām, ietverot visus nepieciešamos būvdarbus konkrēta darba izpildei.

* 1. **Finanšu piedāvājums**
		1. Finanšu piedāvājums jāsagatavo atbilstoši finanšu piedāvājuma formai (8. pielikums). Darbu apjomi ir pievienoti pie iepirkuma instrukcijas.
		2. Finanšu piedāvājumā cenas jānorāda euro (EUR) bez PVN. Atsevišķi jānorāda PVN un būvdarbu kopējā cena ar PVN (iepirkuma līguma summa). Cenām jābūt norādītām ne vairāk kā ar diviem cipariem aiz komata (centi).
		3. Vienības cenas tiek fiksētas uz visu Līguma izpildes laiku un netiks pārrēķinātas. Līgumcenas maiņa, pamatojoties uz izmaksu pieaugumu nav pieļaujama. Pretendenta finanšu piedāvājumā jābūt paredzētiem visiem riskiem būvdarbu veikšanai, kas saistīti ar cenu izmaiņām, minimālās darba algas pieaugumu, riskiem, tai skaitā pret trešajām personām, kas var būt saistīti ar būvdarbu izpildi un kvalitāti, un citiem neparedzētiem apstākļiem.

# 5. Iepirkuma komisija, tās darbība un piedāvājumu atvēršana

5.1. Iepirkuma piedāvājumu atvēršanu, vērtēšanu un uzvarētāja noteikšanu veic Pasūtītāja izveidota iepirkuma komisija, turpmāk – „komisija”.

5.2. Komisija savu darbu veic saskaņā ar Latvijas Republikas Publisko iepirkumu likumu un šo Instrukciju.

5.3. Komisijas darbu vada tās priekšsēdētājs, viņa prombūtnes laikā priekšsēdētāja vietnieks. Komisija ir lemttiesīga, ja tās darbā piedalās vismaz divas trešdaļas no komisijas locekļu kopskaita.

5.4. Piedāvājumu atvēršana, izvērtēšana un uzvarētāja noteikšana notiek slēgtās sēdēs. Sēdes gaitu komisija protokolē.

5.5. Sākot piedāvājumu atvēršanas sanāksmi, komisijas priekšsēdētājs klātesošajiem paziņo komisijas sastāvu.

5.6. Sanāksmes laikā komisijas priekšsēdētājs nolasa pretendentu sarakstu.

5.7. Katrs komisijas loceklis pēc piedāvājumu iesniegšanas termiņa beigām, līdz piedāvājumu atvēršanai paraksta apliecinājumu, ka nav tādu apstākļu, kuru dēļ varētu uzskatīt, ka viņš ir ieinteresēts konkrēta pretendenta izvēlē vai darbībā vai ka viņš ir saistīti ar tiem LR Publisko iepirkumu likuma 23. panta izpratnē. Ja šāds apliecinājums nav parakstīts komisijas loceklis nedrīkst piedalīties turpmākajā komisijas darbībā.

5.8. Piedāvājumus atver to iesniegšanas secībā, nosaucot pretendentu, piedāvājuma iesniegšanas datumu, laiku un piedāvāto cenu. Pēc katra piedāvājuma atvēršanas visi klātesošie komisijas locekļi parakstās uz finanšu piedāvājuma.

5.9. Piedāvājumu atvēršanas norisi, kā arī visas nosauktās ziņas komisija ieraksta piedāvājumu atvēršanas sanāksmes protokolā.

5.10. Kad visi piedāvājumi atvērti, piedāvājumu atvēršanas sanāksme tiek slēgta.

# 6. Piedāvājumu vērtēšanas un izvēles kritēriji

**6.1. Vispārīgie noteikumi**

Piedāvājumu noformējuma pārbaudi, pretendentu atlasi, tehnisko un finanšu piedāvājumu atbilstības pārbaudi un piedāvājumu vērtēšanu komisija veic slēgtā sēdē.

* + 1. **Piedāvājumu noformējuma pārbaude**
		2. Piedāvājumu noformējuma pārbaudes laikā komisija izvērtē, vai piedāvājums sagatavots un noformēts atbilstoši iepirkuma Instrukcijā noteiktajām prasībām.
		3. Ja piedāvājums nav noformēts atbilstoši iepirkuma Instrukcijā noteiktajām prasībām, komisija, izvērtējot neatbilstību ietekmi uz spēju novērtēt piedāvājuma saturu, ir tiesīga piedāvājumu noraidīt un tālāk neizvērtēt.
	1. **Pretendentu atlase**
		1. Pretendentu atlases laikā komisija noskaidro pretendentu kompetenci un atbilstību paredzamā iepirkuma līguma izpildes prasībām, pēc iesniegtajiem pretendentu atlases dokumentiem, pārbaudot pretendenta atbilstību katrai Instrukcijā pretendentiem izvirzītajai prasībai.
		2. Iepirkumu komisija pārbauda publiski pieejamās datu bāzēs informāciju par pretendenta atbilstību nosacījumiem dalībai iepirkumā un par pretendenta kvalifikāciju.
		3. Ja Pretendents vai tā apakšuzņēmēji, uz kuru iespējām Pretendents balstās, nav iesnieguši dokumentus, kas apliecina atbilstību nosacījumiem dalībai Iepirkumā, vai tie neatbilst nosacījumiem dalībai Iepirkumā, vai nav iesniegti Pretendenta kvalifikācijas (atlases) dokumenti vai tie neatbilst Pretendenta kvalifikācijas prasībām, vai iesniegtajos dokumentos ir sniegta nepatiesa informācija, izvērtējot neatbilstību ietekmi uz spēju novērtēt piedāvājuma saturu, piedāvājumi tiek noraidīti, un pretendenti tiek izslēgti no iepirkuma.
	2. **Tehnisko piedāvājumu vērtēšana**
		1. Iepirkumu komisija veiks Tehnisko piedāvājumu atbilstības pārbaudi, kuras laikā komisija izvērtēs piedāvājuma atbilstību Instrukcijā noteiktām prasībām.
		2. Ja tiks konstatēts, ka pretendenta Tehniskais piedāvājums neatbilst Instrukcijā noteiktām prasībām, iepirkumu komisija tālāk šo piedāvājumu neizskatīs.
	3. **Finanšu piedāvājumu vērtēšana**
		1. Komisija vērtē un salīdzina to pretendentu finanšu piedāvājumus, kuri nav noraidīti noformējuma pārbaudes, pretendentu atlases vai tehnisko piedāvājumu atbilstības pārbaudes laikā.
		2. Komisija pārbauda vai Finanšu piedāvājums sagatavots atbilstoši Instrukcijā noteiktām prasībām.
		3. Vērtēšanas laikā komisija pārbauda, vai finanšu piedāvājumā nav aritmētisko kļūdu. Ja finanšu piedāvājumā konstatētas aritmētiskās kļūdas cenas aprēķināšanā,iepirkumu komisija to labo un paziņo pretendentam, kura piedāvājumā labojumi izdarīti atbilstoši normatīvajos aktos noteiktajā kārtībā.
		4. Vērtējot piedāvājumus, kuros bijušas aritmētiskās kļūdas, iepirkumu komisija ņem vērā labotās cenas.
	4. **Piedāvājuma izvēles kritēriji**
		1. No Instrukcijā un tehniskajā specifikācijā norādītajām prasībām atbilstošajiem piedāvājumiem iepirkumu komisija izvēlēsies piedāvājumu ar **viszemāko cenu**.
		2. Komisija salīdzina to pretendentu piedāvātās cenas, kuri nav noraidīti noformējuma pārbaudes, pretendentu atlases, tehnisko piedāvājumu un finanšu piedāvājumu atbilstības pārbaudes laikā.
		3. Vērtējot piedāvājumu, komisija ņems vērā tā kopējo cenu bez pievienotās vērtības nodokļa.
		4. Komisija izvēloties vienu piedāvājumu, kuram ir viszemākā cena un pārbauda pretendentu saskaņā ar instrukcijas prasībām un pieņem lēmumu, ar kuru nosaka uzvarētāju. Pieņemto lēmumu iepirkumu komisija paziņo visiem pretendentiem, kas piedalījušies iepirkumā.
		5. **3 (trīs)** darbdienu laikā pēc lēmuma pieņemšanas Komisija informē visus pretendentus par iepirkumā izraudzīto pretendentu.

# 7. Iepirkuma komisijas tiesības un pienākumi

* 1. **Iepirkuma komisijas tiesības**
		1. Pieprasīt, lai pretendents precizētu informāciju par savu piedāvājumu, ja tas nepieciešams piedāvājumu noformējuma pārbaudei, pretendentu atlasei, kā arī piedāvājumu vērtēšanai un salīdzināšanai.
		2. Pieaicināt ekspertu jebkurā no piedāvājumu pārbaudes un novērtēšanas stadijām.
		3. Jebkurā no piedāvājumu pārbaudes un izvērtēšanas stadijām pārtraukt izskatīt iepirkumam iesniegtos piedāvājumus, ja tie neatbilst Instrukcijā izvirzītajām prasībām.
		4. Noraidīt visus iesniegtos piedāvājumus, ja tie neatbilst iepirkuma noteikumiem, neaptver visu pieprasīto preču, būvdarbu vai pakalpojumu apjomu utt.
		5. Pieņemt lēmumu slēgt iepirkuma līgumu ar izraudzīto pretendentu par būvdarbu apjomu.
		6. Ja izraudzītais pretendents atsakās slēgt iepirkuma līgumu, izvēlēties nākamo piedāvājumu ar zemāko cenu. Ja arī nākamais izraudzītais pretendents atsakās slēgt iepirkuma līgumu, pieņemt lēmumu izbeigt iepirkumu neizvēloties nevienu piedāvājumu.
		7. Ja iepirkumam nav iesniegti piedāvājumi vai iesniegtie piedāvājumi neatbilst Instrukcijas prasībām, pieņemt lēmumu izbeigt iepirkumu, neizvēloties nevienu piedāvājumu.
		8. Normatīvajos aktos noteiktajā kārtībā labot aritmētiskās kļūdas pretendentu finanšu piedāvājumos.
		9. Jebkurā brīdī pārtraukt iepirkumā, ja tam ir objektīvs pamatojums.
	2. **Iepirkuma komisijas pienākumi**
		1. Izstrādāt un apstiprināt iepirkuma dokumentus pirms iepirkuma izziņošanas.
		2. Nodrošināt iepirkuma norisi un dokumentēšanu.
		3. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.
		4. Pēc ieinteresēto personu pieprasījuma normatīvajos aktos noteiktajā kārtībā sniegt informāciju par Instrukciju.
		5. Vērtēt pretendentus un to iesniegtos piedāvājumus saskaņā ar Publisko iepirkumu likumu, citiem normatīvajiem aktiem un Instrukciju, noteikt uzvarētāju vai pieņemt lēmumu par iepirkuma izbeigšanu, neizvēloties nevienu piedāvājumu.

# 8. Pretendenta tiesības un pienākumi

* 1. **Pretendenta tiesības**
		1. Pretendentiem, kuri atbilst instrukcijā pretendentiem noteiktajām prasībām, ir tiesības bez ierobežojumiem piedalīties iepirkumā uz vienādiem noteikumiem ar pārējiem piedāvājumu iesniegušajiem pretendentiem.
		2. Apvienoties grupā ar citiem pretendentiem un iesniegt kopēju piedāvājumu.
		3. Pretendentam ir tiesības laicīgi pirms piedāvājumu iesniegšanas gala termiņa, iesniedzot rakstveida pieprasījumu, saņemt iepirkuma komisijas skaidrojumus par iepirkuma instrukciju.
		4. Pretendentam ir tiesības pie piedāvājuma iesniegšanas pieprasīt rakstveida apliecinājumu par piedāvājuma saņemšanu, kurā ir norādīts piedāvājuma saņemšanas datums, laiks, vieta un piedāvājuma saņēmējs.
		5. Iepazīties (apskatīt) objektu (objekta vietu), kur paredzēts veikt būvdarbus.
		6. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.
	2. **Pretendenta pienākumi**
		1. Piedaloties iepirkumā, ievērot normatīvo aktu un iepirkuma Instrukcijas prasības.
		2. Sagatavot piedāvājumus atbilstoši Instrukcijā noteiktajām prasībām.
		3. Sniegt patiesu informāciju.
		4. Iepirkuma komisijas noteiktajos termiņos iesniegt komisijai papildus informāciju, kas nepieciešama piedāvājumu noformējuma pārbaudei, pretendentu atlasei, piedāvājumu atbilstības pārbaudei, kā arī vērtēšanai.
		5. Segt visas izmaksas, kas saistītas ar piedāvājuma sagatavošanu un iesniegšanu.

# 9. Instrukcijas pielikumi

1. pielikums – Pieteikums dalībai iepirkumā

2. pielikums – Informācija par pretendentu

3. pielikums – Tehniskās specifikācijas

4. pielikums – Informācija par pretendenta pieredzi

5. pielikums – Informācija par pretendenta tehniskām iespējām

6. pielikums – Informācija par apakšuzņēmējiem

7. pielikums – Apakšuzņēmēja apliecinājums

8. pielikums – Finanšu piedāvājums

 1. pielikums

Iepirkuma „Ludzas 2. vidusskolas II mācību korpusa

vienkāršotā fasādes atjaunošana”

ID LNP 2016/68instrukcijai

**PIETEIKUMS DALĪBAI IEPIRKUMĀ**

2016. gada \_\_\_\_. \_\_\_\_\_\_\_\_\_\_\_\_\_\_

1. Izskatot **Iepirkuma „Ludzas 2. vidusskolas II mācību korpusa vienkāršotā fasādes atjaunošana” iepirkuma identifikācijas numurs LNP 2016/68** Instrukciju, piedāvājam veikt būvdarbus saskaņā ar Instrukcijā minētiem nosacījumiem un mūsu iesniegto piedāvājumu.

2. Ar šo mēs apstiprinām, ka mūsu piedāvājums ir spēkā **60 (sešdesmit) dienas no iepirkuma instrukcijā noteiktā piedāvājumu iesniegšanas termiņa** un var tikt akceptēts jebkurā laikā pirms tā spēkā esamības termiņa izbeigšanās.

3. Mēs piedāvājam veikt būvdarbus par \_\_\_\_\_\_\_\_\_\_\_ *(summa vārdiem)* EUR bez PVN, kas ietver visas izmaksas, gan uzskaitītās, gan neuzskaitītās un ir adekvāta, lai veiktu būvdarbus atbilstoši tehniskajām specifikācijām un Latvijas Republikā spēkā esošajiem normatīviem aktiem.

4. Visas piedāvājumā sniegtās ziņas ir patiesas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma vadītāja vai pilnvarotās personas paraksts, tā atšifrējums

 z.v.

2. pielikums

Iepirkuma „Ludzas 2. vidusskolas II mācību korpusa

vienkāršotā fasādes atjaunošana”

ID LNP 2016/68instrukcijai

**Informācija par pretendentu**

**Iepirkumam „Ludzas 2. vidusskolas II mācību korpusa vienkāršotā fasādes atjaunošana” iepirkuma identifikācijas numurs LNP 2016/68**

|  |  |
| --- | --- |
| **1.** | **Nosaukums:** |
| **2.** | **Reģistrācijas numurs:** |
| **3.** | **Adrese:** |
| **4.** | **Kontaktpersona :** |
| **5.** | **Telefons:** |
| **6.** | **Fakss:** |
| **7.** | **E-pasts:** |
| **8.** | **Uzņēmuma darbības sfēra (īss apraksts):** |
| **9.**  | **Finanšu rekvizīti:** |
| **Bankas nosaukums:** |  |
| Bankas adrese (tai skaitā pilsēta, valsts, pasta indekss) |  |
| **Bankas kods:** |  |
| **Konta numurs:** |  |
| **Pilnvarotā persona, kas būs tiesīga parakstīt līgumu** |  |

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma vadītāja vai pilnvarotās personas paraksts, tā atšifrējums

 z.v.3. pielikums

Iepirkuma „Ludzas 2. vidusskolas II mācību korpusa

 vienkāršotā fasādes atjaunošana”

ID LNP 2016/68instrukcijai

**TEHNISKĀS SPECIFIKĀCIJAS**

**Iepirkumam „Ludzas 2. vidusskolas II mācību korpusa vienkāršotā fasādes atjaunošana” iepirkuma identifikācijas numurs LNP 2016/68**

1. Darbu un materiālu apjomi jāskata saistībā ar izstrādāto būvprojektu “Ludzas 2. vidusskolas II mācību korpusa vienkāršotā fasādes atjaunošanas projekts”. Pretendents ir atbildīgs par kļūdām piedāvājumā, kas radušās nepareizi saprotot vai interpretējot būvprojektā esošo informāciju. Visi apjomi pretendentam ir jāpārbauda, un pēc piedāvājuma iesniegšanas pretendents nevar atsaukties uz nepilnīgu informāciju.

2. Veicamo būvdarbu apjomi ir pieejami MS Excel formātā pielikumā. Lokālajās tāmēs jāievērtē visi darbu veikšanai nepieciešamie materiāli, algas un mehānismi, kā arī darbi, kas nav minēti, bet bez kuriem nebūtu iespējama būvdarbu tehnoloģiski pareiza un spēkā esošiem normatīviem atbilstoša veikšana pilnā apmērā.

3. Izdevumi par izpilddokumentācijas sagatavošanu, tai skaitā, faktisko izpilduzmērījumu veikšanu jāiekļauj piedāvātajā līgumcenā.

4. Pretendentam ir pienākums par saviem līdzekļiem apdrošināt visus iespējamos riskus, tai skaitā pret trešajām personām, kas var būt saistīti ar būvdarbu izpildi un kvalitāti;

5. Būvdarbi jāveic apdzīvotā teritorijā, iespējami mazāk traucējot iedzīvotājus un juridiskas personas.

6. Pretendentam, iesniedzot tehnisko piedāvājumu, ir tiesības būvdarbu apjomos norādītos materiālus un izstrādājumus aizstāt ar ekvivalentiem materiāliem un izstrādājumiem, attiecīgajā pozīcijā norādot to nosaukumu un apzīmējumu „EKVIVALENTS”. Ekvivalentu atbilstību prasībām jāpierāda ar materiālu un izstrādājumu ražotāju dokumentāciju vai kompetentas institūcijas izsniegtu apliecinājumu par pārbaudes rezultātiem, un šie dokumenti jāiesniedz tehniskajā piedāvājumā.

7. Izpildītājam ir jānodrošina pieslēgšanās nepieciešamām inženierkomunikācijām par saviem līdzekļiem

8. Paveikto darbu un materiālu minimālais garantijas termiņš – **60 (sešdesmit) mēneši** no objekta nodošanas brīža.

4. pielikums

Iepirkuma „Ludzas 2. vidusskolas II mācību korpusa

vienkāršotā fasādes atjaunošana”

 ID LNP 2016/68instrukcijai

**INFORMĀCIJA**

**PAR PRETENDENTA PIEREDZI LĪDZĪGU DARBU VEIKŠANĀ**

**Iepirkumam „Ludzas 2. vidusskolas II mācību korpusa vienkāršotā fasādes atjaunošana” iepirkuma identifikācijas numurs LNP 2016/68**

|  |  |  |  |  |  |
| --- | --- | --- | --- | --- | --- |
| Nr. p. k. | Objektanosaukums(veikto darbu īss apraksts) | Līguma cena, EUR bez PVN  | Statuss (galvenais uzņēmējs vai apakšuzņēmējs, veiktais darbu apjoms %) | Objekta pieņemšanas ekspluatācijā datums | Pasūtītājs (nosaukums), kontaktpersona, kas vajadzības gadījumā var sniegt atsauksmes (vārds uzvārds, amats, tel., e-pasts) |
| 1. |  |  |  |  |  |
| 2. |  |  |  |  |  |

Pretendents pievieno pasūtītāja/-u pozitīvas **atsauksmes** par norādītajiem darbiem. Atsauksmēs ir jābūt iekļautai informācijai par darbu termiņiem, atrašanās vietu, veikto darbu apjomu, līgumcenu un darbu kvalitāti.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma vadītāja vai pilnvarotās personas paraksts, tā atšifrējums

Z.v.

5. pielikums

Iepirkuma „Ludzas 2. vidusskolas II mācību korpusa

vienkāršotā fasādes atjaunošana”

 ID LNP 2016/68instrukcijai

**INFORMĀCIJA**

**PAR Pretendenta piedāvāto personālu līguma izpildei**

|  |  |  |  |  |
| --- | --- | --- | --- | --- |
| ***Speciālists*** | ***Vārds Uzvārds*** | ***Sertifikāta Nr.*** | ***Persona, kuru pārstāv\**** | ***Līgumattiecību pamats\*\**** |
| Sertificēts speciālists ēku būvdarbu vadīšanā  |  |  |  |  |
| Darba aizsardzības speciālists |  |  |  |  |

Piedāvājumā ir jāiekļauj Darba aizsardzības speciālista izglītību apliecinošā dokumenta un apliecības kopijas.

*\* Norāda, vai piedāvātais speciālists piedāvājuma iesniegšanas brīdī ir:*

*A – pretendenta (piegādātājs var personu apvienības) Būvkomersantu reģistrā reģistrētais resurss,*

*B – apakšuzņēmēja-komersanta Būvkomersantu reģistrā reģistrētais resurss,*

*C – apakšuzņēmējs – persona, kurai ir pastāvīgās prakses tiesības un kas tiks piesaistīta uz atsevišķa līguma pamata konkrētā līguma izpildē.*

*\*\* Norāda, uz kāda līguma pamata speciālists piedāvājuma iesniegšanas brīdī ir piesaistīts personai, kuru pārstāv:*

*A – darba līgums,*

*B – uzņēmuma līgums,*

*C – cits (norādīt, kāds)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma vadītāja vai pilnvarotās personas paraksts, tā atšifrējums

6. pielikums

Iepirkuma „Ludzas 2. vidusskolas II mācību korpusa

vienkāršotā fasādes atjaunošana”

ID LNP 2016/68instrukcijai

**INFORMĀCIJA**

**PAR PRETENDENTA APAKŠUZŅĒMEJIEM**

**Iepirkumam „Ludzas 2. vidusskolas II mācību korpusa vienkāršotā fasādes atjaunošana” iepirkuma identifikācijas numurs LNP 2016/68**

|  |  |  |  |  |
| --- | --- | --- | --- | --- |
| *Nr. p. k.*  | *Apakšuzņēmēja nosaukums* | *Adrese,* *telefons, kontaktpersona* | *Veicamo darbu apjoms no kopējā apjoma (%)* | *Apakšuzņēmēja(-u) paredzēto darbu īss apraksts* |
|  |  |  |  |  |
|  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma vadītāja vai pilnvarotās personas paraksts, tā atšifrējums

 z.v.

7. pielikums

Iepirkuma „Ludzas 2. vidusskolas II mācību korpusa

vienkāršotā fasādes atjaunošana”

 ID LNP 2016/68instrukcijai

**APAKŠUZŅĒMĒJA APLIECINĀJUMS**

**Iepirkumam „Ludzas 2. vidusskolas II mācību korpusa vienkāršotā fasādes atjaunošana” iepirkuma identifikācijas numurs LNP 2016/68**

Ar šo <*Apakšuzņēmēja nosaukums, reģ. Nr. un adrese*>:

1) apliecina, ka ir informēts par to, ka <*Pretendenta nosaukums, reģistrācijas numurs un adrese*> (turpmāk – Pretendents) iesniegs piedāvājumu Ludzas novada pašvaldības, reģistrācijas numurs 90000017453, adrese: Raiņa iela 16, Ludza, Ludzas novads rīkotam iepirkumam **„Ludzas 2. vidusskolas II mācību korpusa vienkāršotā fasādes atjaunošana”, iepirkuma identifikācijas numurs LNP 2016/68**;

2) gadījumā, ja ar Pretendentu tiks noslēgts iepirkuma līgums, apņemas:

a) veikt šādus būvdarbus:

<*īss būvdarbu apraksts atbilstoši Apakšuzņēmējam nododamo būvdarbu sarakstā norādītajam un summa EUR, bez PVN, kādā apmērā darbi tiek nodoti*>

b) nodot Pretendentam šādus resursus:

<*īss Pretendentam nododamo resursu (speciālistu un/vai tehniskā aprīkojuma) apraksts*>.

|  |
| --- |
| <Paraksttiesīgās personas amata nosaukums, vārds un uzvārds> |
| <Paraksttiesīgās personas paraksts**>** |

8. pielikums

Iepirkuma „Ludzas 2. vidusskolas II mācību korpusa

vienkāršotā fasādes atjaunošana”

ID LNP 2016/68instrukcijai

**FINANŠU PIEDĀVĀJUMS**

**Iepirkumam „Ludzas 2. vidusskolas II mācību korpusa vienkāršotā fasādes atjaunošana” iepirkuma identifikācijas numurs LNP 2016/68**

 **TĀMES KOPSAVILKUMS**

|  |  |  |  |  |
| --- | --- | --- | --- | --- |
| **Nr.****k.** | **Nosaukums** | **Tāmes izmaksas EUR bez PVN** | **Tai skaitā** | **Darbietilpība****(c/h)** |
| **Alga** | **Materiāli** | **Mehānismi** |
| **1.** | **Vispārējie būvdarbi** |  |  |  |  |  |
|  | Kopā |  |  |  |  |  |
|  | Virsizdevumi |  |  |  |  |  |
|  | Peļņa |  |  |  |  |  |
|  | Darba devēja sociālais nodoklis (23,59%) |  |  |  |  |  |
|  | **Kopā** |  |  |  |  |  |
|  | Kopsumma |  |  |  |  |  |
|  | PVN 21%  |  |  |  |  |  |
|  | Pavisam kopā |  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma vadītāja vai pilnvarotās personas paraksts, tā atšifrējums

z.v.

 Lokālo tāmi sastādīt un pievienot Finanšu piedāvājumam saskaņā ar norādītajiem darbu apjomiem (skat. pielikumu MS Excel formātā) papīra un elektroniskā veidā (CD vai zibatmiņā 1 eksemplārā) MS Excel formātā un atbilstoši Ministru Kabineta 2015. gada 30. jūnija noteikumiem Nr. 330 *„Latvijas būvnormatīvs LBN 501-15 „Būvizmaksu noteikšanas kārtība”.*